ზურაბ წერეთლის თანამედროვე ხელოვნების მუზეუმი
ზურაბ წერეთლის თანამედროვე ხელოვნების მუზეუმი — ქართული სახვითი ხელოვნების მუზეუმი, რომელიც გაიხსნა 2012 წლის 29 თებერვალს თბილისში. მუზეუმს სახელი ეწოდა საბჭოთა და ქართველი მხატვარისა და მოქანდაკის ზურაბ წერეთლის პატივსაცემად. მუზეუმში დაცულია ზურაბ წერეთლის 300 მდე ნამუშევარი: ფერწერა, გრაფიკა, ქანდაკება და სხვა. მისი მთლიანი ფართობი 3000 მ² მოიცავს. მუზეუმი თანამედროვე ხელოვნების გამოფენების ხშირი მასპინძელია.